динамично разтягане на предната кръстна връзка и на задната кръстна връзка не трябва да превишава 13 mm. Абсолютните стойност на динамичните огъващи моменти на големия пищял не трябва да превишават 380 Nm.
 1.3.
 За система за предна защита, одобрена за монтиране на превозни средства, които отговарят на изискванията на раздел 3 от приложение I към Регламент (ЕО) No 78/2009, точка 3.2. от приложение I към Директива 2003/102/ЕО или Правило No 127 на ООН, абсолютната стойност на максималното динамично разтягане на вътрешната странична връзка в коляното не трябва да превишава 22 mm, а максималното динамично разтягане на предната кръстна връзка и на задната кръстна връзка не трябва да превишава 13 mm. Абсолютните стойност на динамичните огъващи моменти на големия пищял не трябва да превишават 340 Nm.
 1.4.
 За система за предна защита, одобрена за монтиране само на превозни средства, които не отговарят нито на Регламент (ЕО) No 78/2009, нито на Директива 2003/102/ЕО, нито на Правило No 127 на ООН, изискванията към изпитването, определени в точки 1.2. и 1.3., могат да бъдат заменени със следните изисквания към изпитването:
 -Абсолютната стойност на максималното динамично разтягане на вътрешната странична връзка в коляното не трябва да превишава 40 mm, а максималното динамично разтягане на предната кръстна връзка и на задната кръстна връзка не трябва да превишава 13 mm. Абсолютната стойност на динамичните огъващи моменти на големия пищял не трябва да превишават 380 Nm; или
 -Провежда се двойка изпитвания на превозното средство — едното с монтирана система за предна защита, а второто без монтирана система за предна защита, като всяка двойка изпитвания се провежда в еквивалентни обекти, съгласувани с органа по одобряване на типа и техническата служба. Стойностите на максималното динамично разтягане на вътрешната странична връзка в коляното, максималното динамично разтягане на предната кръстна връзка и на задната кръстна връзка се записват. Във всички случаи стойностите, записани за превозното средство с монтирана система за предна защита, не трябва да надхвърлят 90 % от стойностите, регистрирани за превозното средство без монтирана система за предна защита.
 2.
 Общи изисквания
 2.1.
 Макетът на долната част на крак, използван като ударен елемент при изпитванията на системата за предна защита, трябва да бъде в „свободен полет“ в момента на удара в съответствие с разпоредбите на точка 1.8. от приложение 5 към Правило No 127 на ООН. Ударният елемент се освобождава в свободен полет на такова разстояние от превозното средство, че резултатите от изпитването да не се влияят от евентуален контакт на ударния елемент със системата за задвижването му при неговото отскачане назад.
 2.2.
 Ударният елемент може да се задвижва от тласкач, който е пневматичен, хидравличен или с механична пружина, или от всяко друго средство, чиято еквивалентна ефективност е доказана. Макетът на долната част на крак, използван като ударен елемент, трябва да бъде сертифициран съгласно точка 1. от приложение 6 към Правило No 127 на ООН.
 3.
 Спецификации на изпитването
 3.1.
 Провеждат се минимум три изпитвания на удар на макет на долната част на крак в системата за предна защита в точки на изпитване между горната и долната базова линия на системата